ओलावृष्टि पीड़ित किसानों को मुआवजे का वितरण किया
खैरथल| गतवर्ष के ओलावृष्टि से हुए नुकसान का मुआवजा अब किसानों को दिया जा रहा है। खैरथल कस्बे में स्थित अलवर सेंट्रल कोऑपरेटिव बैंक के शाखा प्रबंधक शेष कुमार शर्मा ने बताया कि प्रदेश में केवल किशनगढ़बास तहसील के 6 गांवों का मुआवजा ही स्वीकृत हुआ है। दिल्ली से आई टीम के अनुसार सिवाना , वल्लभग्राम, निभेड़ा, नंगला डूंगर, बसई जगता पाटन मेवान में ओलावृष्टि का नुकसान हुआ था। जिसके तहत 2 से 5 हजार रुपए प्रति बीघा मुआवजा दिया जा रहा है। शर्मा ने बताया कि 15 फरवरी से चल रहे मुअावजा वितरण के तहत 7 मार्च तक 1388 किसानों को 79 लाख 83 हजार रुपए का मुआवजा वितरण हो चुका है जबकि 6 गांवों में 2816 किसानों का 1 करोड़ 22 लाख 99 हजार रुपए मुआवजा स्वीकृत हुआ है। प्रबंधक ने बताया कि किसानों के खाते खुलवाकर मुआवजा राशि उनके खाते में डाली जा रही है। इधर वल्लभग्राम निवासी किसान जमशेद, सिवाना निवासी इमरत, पाटन निवासी चिरंजीलाल निभेड़ा निवासी मुनफेद ने बताया कि मुआवजा राशि से केवल बीज-खाद जुताई की भरपाई हो पा रही है।
hin_Deva hin_Deva